**Іан Кіку** (малд.: Ion Chicu; нар. 28 лютага 1972, с. Пыржалцень, Каларашскі раён, Малдаўская ССР, СССР) — малдаўскі дзяржаўны дзеяч, спецыяліст у галіне фінансаў. Міністр фінансаў Рэспублікі Малдова з 10 снежня 2018 па 8 чэрвеня 2019. Прэм’ер-міністр Рэспублікі Малдова з 14 лістапада 2019 па 23 снежня 2020.

Біяграфія
---------

Нарадзіўся 28 лютага 1972 у сяле Пыржалцень, Каларашская раёна Малдаўскай ССР.

У 1994 скончыў факультэт менеджменту Акадэміі эканамічных навук Малдовы. Валодае рускай, англійскай і французскай мовамі.

У 2005—2006 — дырэктар Галоўнага ўпраўлення структурных рэформаў Міністэрства эканомікі і гандлю Рэспублікі Малдова, саветнік першага віцэ-прэм’ер-міністра Зінаіды Грачанай.

З 1 сакавіка 2006 па 2008 — намеснік Міністра фінансаў Рэспублікі Малдова. 12 снежня 2007 прысвоены чын: «I ранг, дзяржаўны саветнік Рэспублікі Малдова III класа».

З 4 красавіка 2008 па 9 верасня 2009 г. — галоўны дзяржаўны саветнік па эканамічных пытаннях і знешняй палітыцы прэм’ер-міністра Рэспублікі Малдова Зінаіды Грачанай.

Таксама займаў пасаду старшыні Савета стратэгічнага развіцця медыцынскага ўніверсітэта імя Мікалая Тэстэміцану, працаваў кансультантам па кіраванні дзяржаўнымі фінансамі ў розных праектах.

З 2 студзеня па 12 снежня 2018 — генеральны сакратар Міністэрства фінансаў.

З 10 снежня 2018 па 8 чэрвеня 2019 — міністр фінансаў Рэспублікі Малдова.

З ліпеня па лістапад 2019 — саветнік па эканамічных пытаннях Прэзідэнта Рэспублікі Малдова Ігара Дадона.

Прэм’ер-міністр
---------------

12 лістапада 2019 Парламент Малдовы вынес вотум недаверу Ураду. За дадзенае рашэнне прагаласавала 52 дэпутата з 101. Прычынай для вынясення вотуму стала ініцыятыва кабінета міністраў па змяненні заканадаўства, якія вызначаюць працэдуру абрання Генеральнага пракурора Малдавіі.

13 лістапада Ігар Дадон вылучыў кандыдатуру Кіку на пасаду прэм’ер-міністра Малдовы. 14 лістапада парламент краіны прызначыў яго.

У той жа дзень Кіку абвясціў, што яго ўрад «выканае ўсе абавязацельствы дзяржавы перад знешнімі партнёрамі і міжнароднымі фінансавымі арганізацыямі, перш за ўсё МВФ і Сусветным банкам». Падчас свайго прызначэння Ігар Дадон назваў яго «тэхнакратам, прафесіяналам, які не быў членам якой-небудзь палітычнай партыі», хоць Кіку сапраўды быў саветнікам прэзідэнта. На наступны дзень ён быў прадстаўлены супрацоўнікам Дзяржаўнай канцылярыі. У склад урада Кіку з урада Санду быў прызначаны толькі Павел Войка, які змяніў пасаду міністра абароны на пасаду міністра ўнутраных спраў.

20 лістапада наведаў Маскву з першым рабочым візітам, дзе правёў перамовы са Старшынёй Урада Расійскай Федэрацыі Дзмітрыем Мядзведзевым.

16 сакавіка 2020 года для забеспячэння палітычнай падтрымкі ўраду Кіку, фракцыі ПСРМ і ДПМ сфармавалі ў Парламенце Малдавіі кіруючую большасць (да гэтага, з 14 лістапада 2019, пасля развалу кааліцыі ПДС, ПППГП і сацыялістаў, Партыя сацыялістаў з’яўлялася кіруючай у Парламенце меншасцю). Пагадненне аб стварэнні кааліцыі прывяло да кадравых перамен ва ўрадзе — 4 з 9 міністэрскіх і 1 з 2 віцэ-прэм’ерскага партфеляў (па рэінтэграцыі) былі аддадзены ДПМ: эканомікі і інфраструктуры, замежных спраў і еўрапейскай інтэграцыі, абароны і адукацыі, культуры і даследаванняў.

З сярэдзіны чэрвеня 2020 г. пасля пераходу шэрагу дэпутатаў з фракцыі ДПМ у парламенцкую групу «Про-Малдова», урад Кіку зноў стаў урадам меншасці — кааліцыя ПСРМ і ДПМ у парламенце складалі 50 дэпутатаў супраць апазіцыі з 51 дэпутата.

Сям’я
-----

Жанаты, трое дзяцей.

Зноскі
------

1. ↑  Постановление Правительства Республики Молдова от 07.11.2005 г. № 1167 «О назначении господина Кику Иона»
2. 1 2  Постановление Правительства Республики Молдова от 01.03.2006 г. № 228 «О назначении господина Кику Иона»
3. ↑  Распоряжение премьер-министра Республики Молдова от 12.12.2007 г. № 121-р «О присвоении классных чинов»
4. ↑  Постановление Правительства Республики Молдова от 02.04.2008 г. №. 498 «О назначении на должности главных государственных советников премьер-министра»
5. ↑  Постановление Правительства Республики Молдова от 09.09.2009 г. № 551 «Об освобождении господина Иона Кику»
6. ↑  Постановление Правительства Республики Молдова от 30.11.2017 г. № 1022 «О назначении господина Иона Кику на должность генерального государственного секретаря Министерства финансов»
7. ↑  Распоряжение Правительства Республики Молдова от 12.12.2018 г. № 142-р «О прекращении служебных отношений господина Иона Кику»
8. ↑  Указ Президента Республики Молдова от 10.12.2018 г. № 994-VIII «О назначении господина Иона Кику министром финансов»
9. ↑  Правительство Молдавии ушло в отставку
10. ↑  Парламент Молдавии отправил в отставку правительство Санду
11. ↑  Глава Молдавии выдвинул на пост премьера своего советника Иона Кику
12. ↑  Парламент Молдовы назначает новое правительство
13. ↑  Молдавский парламент утвердил Кику на должности премьер-министра страны
14. ↑  Парламент Молдовы утвердил новое «технократическое» правительство
15. ↑  Додон представил нового премьер-министра Иона Кику и ряд новых министров
16. ↑  Новый премьер-министр Молдовы Чику планирует посетить Москву в конце этой недели.
17. ↑  Российско-молдавские переговоры. Дмитрий Медведев провел переговоры с Премьер-министром Республики Молдова Ионом Чику.
18. ↑  Соглашение о коалиции привело к кадровым перестановкам в правительстве Молдовы
19. ↑  В Молдове социалисты и демократы сформировали парламентское большинство
20. ↑  Президент Молдавии утвердил новых членов кабмина — вернулись демократы
21. ↑  Ион Кику: биография кандидата на пост премьер-министра

Спасылкі
--------

* Кто он — Ион Кику, кандидат в премьеры, предложенный президентом Молдовы Архівавана 13 лістапада 2019. // sputnik.md

| Сцяг Малдовы Прэм’ер-міністры Малдовы |
| --- |
| 
Юрые Лянкэ • Кірыл Габурыч • Павел Філіп • Мая Санду • Іан Кіку • Наталля Гаўрыліца
 |



|  |  |
| --- | --- |
| ⚙️   Слоўнікі і энцыклапедыі | Вялікая нарвежская · OpenSanctions |
| Нарматыўны кантроль | GND: 1222437414 · VIAF: 5059160728530410380009 |